**NOTĂ DE FUNDAMENTARE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Secţiunea 1**  **Titlul proiectului de act normativ**  **ORDONANȚĂ DE URGENŢĂ**  **pentru modificarea și completarea Legii nr. 207/2015 privind Codul de procedură fiscală, precum și pentru anularea unor obligaţii accesorii** | | | | | | | | | |
| **Secţiunea a 2-a**  **Motivul emiterii actului normativ**  Având în vedere contextul global, măsurile adoptate la nivel internațional pentru protejarea sănătății propriilor cetățeni, dar și pentru menținerea unor condiții economice favorabile, este imperios necesară introducerea obligativității comunicării prin mijloace electronice cu contribuabilii persoane juridice, asocieri şi alte entităţi fără personalitate juridică, precum şi persoanele fizice care desfăşoară o profesie liberală sau exercită o activitate economică în mod independent,  în condițiile crizei sanitare internaționale, responsabilitatea majoră a Statului român este de a proteja sănătatea cetățenilor săi. În acest sens, limitarea interacțiunii fizice dintre autorități și cetățeni, implică efortul instituțiilor și autorităților de a lua măsurile necesare de ordin sanitar și administrativ, context în care se înscrie și comunicarea, prin mijloace electronice, între acestea și organele fiscale ale Agenției Naționale de Administrare Fiscală (ANAF), astfel încât să aibă acces la datele disponibile,  luând în considerare necesitatea comunicării prin mijloace electronice atât cu contribuabilii, cât și cu autorităţile publice, instituţiile publice sau de interes public, în această perioadă de pandemie, se impune reglementarea obligativității înrolării în sistemele informatice special create de Ministerul Finanțelor și adoptarea în regim de urgență a cadrului legal corespunzător,  având în vedere faptul că înrolarea în sistemul informatic al Ministerului Finanțelor/Agenției Naționale de Administrare Fiscală presupune achiziționarea de certificate calificate de către contribuabili iar pentru a avea acces la PatrimVen, autorităţile publice, instituţiile publice sau de interes public trebuie să încheie protocoale cu ANAF, este necesară acordarea unui termen pentru efectuarea tuturor acestor demersuri administrative, de la data intrării în vigoare a prezentului act normativ și până la data aplicării efective a acestuia,  în contextul declarării stării de urgență/alertă pe teritoriul României, rezultă necesitatea adoptării în regim de urgență a unor măsuri care să permită o comunicare eficientă prin mijloace electronice atât între autoritățile publice, instituțiile publice și de interes public și organele fiscale, pe de o parte, cât și între organele fiscale și contribuabili, pe de altă parte, astfel încât să se asigure o exercitare corespunzătoare a atribuțiilor și competențelor acestora, a drepturilor contribuabililor, în condițiile protejării sănătății cetățenilor,  în vederea evitării blocajelor în activitatea organelor fiscale centrale ca urmare a numeroaselor solicitări scrise, din partea autorităților publice, instituțiilor publice sau de interes public neînrolate în PatrimVen, referitoare la sursele de venituri, angajatorii acestora, ș.a, dar și pentru contribuabilii, cu precădere din mediul rural, care solicită certificate de atestare fiscală sau adeverințe de venit pentru a benefica de diverse ajutoare financiare din partea unităților administrativ-teritoriale,  având în vedere că în prezent nu există posibilitatea îndreptării erorilor materiale din documentele de plată aferente unor obligații fiscale administrate de organe fiscale diferite, în contextul numeroaselor sesizări primite de la contribuabili, precum și de la unitățile administrativ-teritoriale și a organelor fiscale centrale cu privire la efectuarea eronată a plății amenzilor aplicate după declararea stării de urgență/alertă, rezultă necesitatea creării cadrului legal în vederea soluționării favorabile a cererilor contribuabililor,  neadoptarea în regim de urgență conduce la începerea sau continuarea procedurii de executare silită, deși contribuabilii au efectuat plata, dar într-un cont eronat,  având în vedere buna credință a contribuabililor în plata amenzilor/a jumătate din minimul legal al amenzii în termenul de 15 zile și pentru a evita anularea acestui beneficiu pentru faptul că amenda a fost achitată la alt buget sau organ fiscal decât cel căruia i se cuvenea potrivit legii,  nepromovarea unei astfel de măsuri ar avea consecinţe negative, în contextul actual al pandemiei, întrucât contribuabilii ar fi nevoiți să se deplaseze la sediul organului fiscal pentru a solicita, pe de o parte, restituirea sumelor plătite în contul bugetar eronat și, pe de altă parte, pentru a achita suma în cauză în contul corect, cu posibile consecinţe asupra transmiterii virusului SARS-CoV-2,  luând în considerare necesitatea aplicării unui tratament unitar din partea Statului român pentru debitorii care au fost supuși unei inspecţii fiscale sau verificării situaţiei fiscale personale ori verificării documentare, ca urmare a unor acțiuni de control, astfel încât aceștia să nu fie dezavantajați față de ceilalți contribuabili care se află în situații similare,  neadoptarea acestor reglementări privind acordarea facilităților fiscale ar putea conduce la crearea unor discriminări față de alți contribuabili care pot accesa faciltățile fiscale adoptate prin Ordonanța de urgență a Guvernului nr. 69/2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale, cu modificările și completările ulterioare ori prin Ordonanța de urgență a Guvernului nr. 19/2021 privind unele măsuri fiscale, precum şi pentru modificarea şi completarea unor acte normative în domeniul fiscal, | | | | | | | | | |
| **1. Descrierea situaţiei actuale** | * **Înrolarea în Spațiul Privat Virtual**   În prezent, Legea nr. 207/2015 privind Codul de procedură fiscală, cu modificările și completările ulterioare, permite înrolarea în Spațiul Privat Virtual doar ca opțiune a contribuabililor, astfel comunicarea cu contribuabilii prin mijloace electronice de transmitere la distanță este mai puțin utilizată în rândul contribuabililor. Precizăm că, serviciu Spațiul Privat Virtual (SPV) reprezintă un serviciu electronic care funcționează la nivelul MF/ANAF prin intermediul căreia se primesc si se comunică documente contribuabililor. Comunicarea prin SPV presupune, pe de o parte, transmiterea de cereri, prin mediul electronic, din partea contribuabililor către organele fiscale ale ANAF, cât și comunicarea actelor administrativ fiscale și cele de executare silită din partea organelor de executare.  Odată cu declanșarea stării de urgență, autorităţile şi instituţiile publice au fost obligate să ia măsurile necesare pentru organizarea activităţii, astfel încât să fie evitat, pe cât posibil, contactul fizic între persoane, prin utilizarea mijloacelor electronice de comunicare.  Este de menționat că la data de 9 aprilie 2021 erau înregistrate în SPV un număr de 509.679 persoane juridice dintr-un număr total de 1.554.688 persoane juridice, care ar trebui să se înregistreze in SPV. De asemenea, un număr de 34.720 persoane fizice care au cod de identificare fiscală sunt înregistrate în SPV (aici ar intra PFA-urile, de exemplu) dintr-un număr total de 662.128 de persoane fizice care au cod de identificare fiscală și care ar trebui să se înregistreze în SPV.   * **Înrolarea în PatrimVen**   Colaborarea dintre autorităţile publice, instituţiile publice sau de interes public se realizează prin mijloace electronice de transmitere la distanță utilizând sistemul informatic propriu al Ministerului Finanţelor/ANAF, denumit PatrimVen.  În prezent, nu toate autorităţile publice, instituţiile publice sau de interes public sunt înrolate în PatrimVen, ceea ce creează dificultăți în utilizarea informațiilor deținute de acestea în activitățile desfășurate de organele fiscale, atât cele din cadrul ANAF cât și autoritățile locale, dar și alte instituții publice care, în multe situații, obligă cetățenii să obțină de la administația fiscală un certificat de atestare fiscală, adeverință de venit sau alte asemenea documente, deși ele pot fi solicitate direct de la aceasta degrevând cetățenii de o povară administrativă.  Înrolarea în PatrimVen se realizează în baza unui protocol ce se transmite către ANAF de către fiecare autoritate publică, instituţie publică sau de interes public.  De asemenea, în temeiul dispozitiilor Decretului nr. 195/2020 privind instituirea stării de urgenţă pe teritoriul României, prin Ordonanța de urgență a Guvernului nr. 38/2020 privind utilizarea înscrisurilor în formă electronică la nivelul autorităţilor şi instituţiilor publice, s-a reglementat recunoaşterea efectelor juridice depline ale documentelor electronice şi ale semnăturii electronice, astfel încât activitatea instituţiilor şi autorităţilor publice să se poată desfăşura prin mijloace electronice în deplină siguranţă şi în condiţii de legalitate. Începând cu data intrării în vigoare a acestei ordonanţe de urgenţă, autorităţile şi instituţiile publice au obligaţia primirii înscrisurilor semnate cu semnătură electronică.   * **Corecția erorilor din documentele de plată întocmite de contribuabili/plătitori pentru plata obligațiilor bugetare**   Articolul 164 din Codul de procedură fiscală, prevede posibilitatea corectării erorilor din documentele de plată, iar una din condițiile prevăzute de lege, pentru a opera îndreptarea erorilor din documentele de plată, este ca obligația bugetară plătită să fie administrată de același organ fiscal. Astfel, în situația în care o obligație bugetară sau o amendă care se cuvine bugetului local a fost achitată din eroare la alt buget sau la un organ fiscal diferit de debitor, organul fiscal nu poate efectua îndreptarea erorii, întrucât obligațiile bugetare sunt administrate de organe fiscale diferite.  Astfel, în situația în care, din greșeală, contribuabilii plătesc la un alt organ fiscal, decât cel căruia i se cuveneau sumele pentru plata obligațiilor bugetare, aceștia sunt executați silit de către organul fiscal care nu are încasată suma aferentă obligației datorate, fiind necesară efectuarea plății din nou, la organul fiscal care administrează acea creanță.  În acest sens, spre exemplificare, prezentăm cazul amenzilor aplicate în temeiul Legii nr. 55/2020 *privind unele măsuri pentru prevenirea şi combaterea efectelor pandemiei de COVID-19, cu modificările și completările ulterioare*, care, potrivit acestui act normativ, se fac venit la bugetul de stat, iar recuperarea se realizează de către organele fiscale ale ANAF.  În cazul acestor amenzi, contribuabilii persoane fizice au efectuat plățile la organele fiscale locale, având în vedere regula generală institută de Ordonanța Guvernului nr. 2/2001 privind regimul juridic al contravenţiilor, cu modificările și completările ulterioare, potrivit căreia amenzile aplicate persoanelor fizice se fac venit la bugetul local. Aceste amenzi au fost plătite, în unele cazuri, în termenul de 15 zile de la comunicarea procesului verbal de constatare a contravenţiei, iar procesele verbale au fost primite de organele fiscale ale ANAF în vederea demarării procedurii de recuperare. Astfel, organele fiscale ale ANAF au întreprins măsurile de executare silită, în timp ce sumele există în conturile organelor fiscale locale.   * **Anularea unor obligații accesorii**   Prin Ordonanța de urgență a Guvernului nr. 69/2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale, cu modificările și completările ulterioare, s-a reglementat, pe langă alte măsuri care vizau situațiile în care se pot afla contribuabilii la un moment dat și posibilitatea contribuabililor de a solicita anularea tuturor accesoriilor, aferente obligaţiilor bugetare principale cu scadente anterioare datei de 31 martie 2020 inclusiv, stabilite prin decizie de impunere emisă ca urmare a inspecţiei fiscale sau verificării situației fiscale personale, care se afla în curs de derulare la data intrării în vigoare a OUG nr. 69/2020, în anumite condiții.  Anularea accesoriilor a vizat:  a) diferențele de obligații bugetare principale aferente perioadelor fiscale de până la 31 martie 2020 inclusiv, stabilite de organul fiscal competent prin decizie de impunere emisă și comunicată până la data intrării în vigoare a OUG nr. 69/2020, ca urmare a unei inspecții fiscale sau verificării situației fiscale personale;  b) obligațiile bugetare principale aferente perioadelor fiscale de până la 31 martie 2020, stabilite prin decizie de impunere emisă din oficiu de organul fiscal sau prin declarație de impunere depusă cu întârziere de către contribuabil, în perioada 1 aprilie 2020 și data depunerii cererii de anulare a accesoriilor inclusiv.  De asemenea și contribuabilii la care urma să înceapă inspecția puteau depune declarații rectificative în primele 10 zile de la intrarea în vigoare a OUG nr. 69/2020, și, prin derogare de la prevederile Codului de procedură fiscală, acestea au fost luate în considerare de organul fiscal.  Prin Ordonanța de urgență a Guvernului nr. 19/2021 privind unele măsuri fiscale, precum şi pentru modificarea şi completarea unor acte normative în domeniul fiscal, s-a reglementat ca de măsura anulării dobânzilor, penalităților și tuturor accesoriilor aferente obligațiilor bugetare principale administrate de organul fiscal cu scadențe anterioare datei de 31 martie 2020, să beneficieze și debitorii care au aceste obligații individualizate în decizii de impunere emise ca urmare a unei inspecții fiscale sau verificării situației fiscale personale, în derulare la data intrării în vigoare a OUG nr. 19/2021 sau care urmează să înceapă după data intrării în vigoare a acestei ordonanțe de urgență, dar nu mai târziu de 31 ianuarie 2022 inclusiv, indiferent de momentul la care inspecția fiscală se finalizează, dacă sunt stinse diferențele de obligații bugetare principale individualizate în decizia de impunere în termenul prevăzut la art. 156 alin. (1) din Codul de procedură fiscală, și se depune cererea de anulare a accesoriilor până la anumite termene.  În aceste condiții, contribuabilii care au avut în derulare o inspecție fiscală în perioada cuprinsă între data intrării în vigoare a OUG nr. 69/2020 și data intrării în vigoare a OUG nr. 19/2021 și pentru care a fost emisă o decizie de impunere cu obligații bugetare principale cu scadențe anterioare datei de 31 martie 2020 inclusiv, pentru care s-au calculat accesorii, nu au putut accesa facilitățile reglementate de OUG nr. 69/2020 și nu pot accesa nici facilitățile reglementate prin OUG nr. 19/2021.  De asemenea, contribuabilii care au fost supuși verificării documentare nu pot accesa facilitățile fiscale reglementate de cele două acte normative, mai sus menționate. | | | | | | | | |
| **11. În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia, se vor specifica doar actele comunitare în cauză, însoţite de elementele de identificare ale acestora** | Nu este cazul. | | | | | | | | |
| **2. Schimbări preconizate** | * **Înrolarea în Spațiul Privat Virtual**   În contextul actual al pandemiei, pentru evitarea contactului fizic între persoane, se impune necesitatea comunicării prin mijloace electronice cu contribuabilii, astfel că prin actul normativ se propune a se reglementa obligativitatea înrolării în sistemul de comunicare electronică dezvoltat de Ministerul Finanțelor/ANAF, respectiv în SPV, prin completarea Codului de procedură fiscală.  Contribuabilii pentru care se adoptă obligativitatea înrolării în SPV sunt persoanele juridice, asocierile şi alte entităţi fără personalitate juridică, precum şi persoanele fizice care desfăşoară o profesie liberală sau exercită o activitate economică în mod independent într-una din formele prevăzute de Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr. 182/2016, cu modificările şi completările ulterioare.  De asemenea, pentru derularea procedurii de conectare a aparatelor de marcat electronice fiscale, definite la art. 3 alin. (2) din Ordonanţa de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, la sistemul informatic naţional de supraveghere şi monitorizare a datelor fiscale al ANAF, este necesar ca operatorii economici utilizatori de aparate de marcat electronice fiscale să se înroleze în SPV.  Astfel, pentru operaționalizarea acestui flux electronic de informații cu operatorii economici se impune crearea cadrului legal pentru reglementarea obligativității înrolării în SPV.  În contextul evitării contactului fizic între persoane, precum și pentru realizarea procedurii de conectare a caselor de marcat, pentru înrolarea în SPV, contribuabilii menționați anterior trebuie să-și achiziționeze certificate calificate.  Pentru efectuarea acestor demersuri de către contribuabilii pentru care se creează obligativitatea înrolării în SPV, se impune reglementarea unui termen până la care această înrolare este opțională, urmând ca după acest termen cererile, înscrisurile sau orice alte documente depuse la organul fiscal central în format letric nu vor fi luate în considerare iar contribuabilii în cauză să fie notificați de către organul fiscal central cu privire la obligativitatea comunicării prin intermediul mijloacelor electronice de transmitere la distanţă, respectiv prin SPV. Această normă de neluare în considerare a cererilor, înscrisurilor ori oricăror alte documente depuse în format letric reprezintă o sancțiune administrativă putând avea ca efect o serie de sancțiuni concrete, funcție de tipul actului depus, respectiv, prescrierea unui drept, dacă o cerere de restituire este depusă, în format letric, la limita termenului de prescripție, decăderea din dreptul de a beneficia de o facilitate fiscală, dacă cererea este depusă în format letric în ultima zi de depunere, sau sancțiuni contravenționale în cazul în care legea impune depunerea unui document/înscris într-un anumit termen și acesta se depune în format letric. În acest sens, prin ordonanța de urgență se reglementează un termen până la care contribuabilii pot să facă demersurile pentru înrolarea în SPV.   * **Înrolarea în PatrimVen**   Având în vedere evoluția situației epidemiologice determinată de răspândirea coronavirusului SARS-CoV-2 și necesitatea limitării contactului fizic pentru soluționarea cererilor contribuabililor și îndeplinirea atribuțiilor specifice de către autoritățile publice, instituțiile publice și de interes public din administrația publică centrală și locală se impune crearea cadrului legal, astfel încât comunicarea dintre ANAF și aceste entități să se realizeze exclusiv prin mijloace electronice.  Pe de altă parte, numărul mare de solicitări de informaţii venite către ANAF din partea autorităţilor şi instituţiilor publice şi de interes public generează încărcarea excesivă a volumului de lucrări și implicit un timp mare de soluționare a furnizării informațiilor solicitate. În privința activităților de executare silită, în cazul instituțiilor care nu sunt înrolate în aplicația respectivă această solicitare/furnizare de date se desfășoară doar în format letric, cu dificultate.  Ca urmare a acestei situații de neînrolare sau neutilizare a sistemului informatic PatrimVen de către toate unitățile administrativ-teritoriale/instituții și autorități publice, ANAF emite zilnic prin ghișee, spre exemplu, un număr de 15.000 de adeverințe de venit pentru contribuabilii care se deplasează mai mulți kilometri pentru a le obține, aceștia neputând fi refuzați, chiar dacă documentele sunt emise pentru primării care au acces la platforma informatică și le pot obține electronic.  Principalul beneficiu al creșterii urgente a gradului de înrolare este debirocratizarea sistemului administrativ și a interacțiunilor interinstituționale, contribuind, de asemenea, la creșterea veniturilor bugetului general consolidat al statului prin succesul operațiunilor de executare silită, context în care se impune acordarea timpului necesar acestora pentru a se conforma.   * **Corecția erorilor din documentele de plată întocmite de contribuabili/plătitori pentru plata obligațiilor bugetare**   Având în vedere sesizările contribuabililor cu privire la plata efectuată eronat de către aceștia în conturile bugetare administrate de organele fiscale centrale sau locale, pentru a fi stinse amenzile aplicate de către organele competente ale statului, se impune modificarea prevederilor art. 164 din Codul de procedură fiscală.  Prin această modificare legislativă se are în vedere recunoașterea bunei credințe a contribuabililor, astfel că, la cererea acestora, viramentele efectuate eronat se vor corecta, cu păstrarea datei plății, iar în funcție de data plății se va păstra beneficiul acordat de legiuitor de plată a jumătate din minimul legal al amenzii.   * **Anularea unor obligații accesorii**   **În completarea facilităților fiscale adoptate prin** Ordonanța de urgență a Guvernului nr. 69/2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale, cu modificările și completările ulterioare, și prin Ordonanța de urgență a Guvernului nr. 19/2021 privind unele măsuri fiscale, precum şi pentru modificarea şi completarea unor acte normative în domeniul fiscal, se propune instituirea a două facilități fiscale, respectiv:   * anularea dobânzilor, penalităților și tuturor accesoriilor aferente obligațiilor bugetare principale administrate de organul fiscal central cu scadențe anterioare datei de 31 martie 2020, în cazul contribuabililor care au fost supuși inspecţiei fiscale sau verificării situaţiei fiscale personale începute și pentru care s-a comunicat decizia de impunere în perioada cuprinsă între data intrării în vigoare a Ordonanței de urgență a Guvernului nr. 69/2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale, cu modificările și completările ulterioare și data intrării în vigoare a Ordonanței de urgență a Guvernului nr. 19/2021 privind unele măsuri fiscale, precum şi pentru modificarea şi completarea unor acte normative în domeniul fiscal.   Acordarea facilității se realizează cu respectarea condiției de plată integrală a obligației bugetare principale stabilite prin decizia de impunere, până la un anumit termen, și cu depunerea cererii de anulare până cel târziu la data de 31 ianuarie 2022 inclusiv. În situația în care obligația bugetară principală stabilită prin decizia de impunere a fost achitată până la data intrării în vigoare a prezentei ordonanțe de urgență, contribuabilul are dreptul de a beneficia de facilitatea fiscală dacă depune cererea până la data de 31 ianuarie 2022 inclusiv.   * anularea dobânzilor, penalităților și tuturor accesoriilor aferente obligațiilor bugetare principale administrate de organul fiscal cu scadențe anterioare datei de 31 martie 2020, în cazul contribuabililor care au fost supuși verificării documentare după data intrării în vigoare a OUG nr. 69/2020.   Acordarea facilității se realizează cu respectarea condiției de plată integrală a obligației bugetare principale stabilite prin decizia de impunere până la anumite termene și cu depunerea cererii de anulare până cel târziu la data de 31 ianuarie 2022 inclusiv, respectiv în termen de 90 de zile de la comunicarea deciziei de impunere dacă termenul de 90 de zile se împlineşte după 31 ianuarie 2022 inclusiv.  În ambele situații reglementate, accesoriile stinse atât înainte, cât și după data intrării în vigoare a prezentei ordonanțe de urgență, se restituie potrivit Codului de procedură fiscală. | | | | | | | | |
| **3. Alte informaţii** | Nu este cazul. | | | | | | | | |
| **Secţiunea a 3-a**  **Impactul socioeconomic al proiectului de act normativ** | | | | | | | | | |
| **1. Impactul macroeconomic** | | Nu este cazul. | | | | | | | |
| **11 Impactul asupra mediului concurenţial şi domeniului ajutoarelor de stat** | | Nu este cazul. | | | | | | | |
| **2. Impactul asupra mediului de afaceri** | | Nu este cazul. | | | | | | | |
| **21. Impactul asupra sarcinilor administrative** | | Nu este cazul. | | | | | | | |
| **22. Impactul asupra întreprinderilor mici și mijlocii** | | Se va întocmi Testul IMM. | | | | | | | |
| **3. Impactul social** | | Nu este cazul. | | | | | | | |
| **4. Impactul asupra mediului** | | Nu este cazul. | | | | | | | |
| **5. Alte informaţii** | | Nu este cazul. | | | | | | | |
| **Secţiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** | | | | | | | | | |
| - mld. lei - | | | | | | | | | |
| **Indicatori** | | **Anul curent**  **2021** | **Următorii 4 ani** | | | | | | **Media pe 5 ani** |
| **2022** | | **2023** | | **2024** | **2025** |
| 1 | | 2 | 3 | | 4 | | 5 | 6 | 7 |
| **1) Modificări ale veniturilor bugetare, plus/minus, din care:** | |  |  | |  | |  |  |  |
| a) buget de stat, din acestea: | |  |  | |  | |  |  |  |
| (i) impozit pe profit\* | |  |  | |  | |  |  |  |
| (ii) impozit specific unor activități | |  |  | |  | |  |  |  |
| (iii) impozit pe venit, | |  |  | |  | |  |  |  |
| b) bugete locale: | |  |  | |  | |  |  |  |
| (i) impozit pe profit | |  |  | |  | |  |  |  |
| c) bugetul asigurărilor sociale de stat: | |  |  | |  | |  |  |  |
| (i) contribuţii de asigurări | |  |  | |  | |  |  |  |
| **2) Modificări ale cheltuielilor bugetare, plus/minus, din care:** | |  |  | |  | |  |  |  |
| a) buget de stat, din acestea: | |  |  | |  | |  |  |  |
| (i) cheltuieli de personal | |  |  | |  | |  |  |  |
| (ii) bunuri şi servicii | |  |  | |  | |  |  |  |
| b) bugete locale: | |  |  | |  | |  |  |  |
| (i) cheltuieli de personal | |  |  | |  | |  |  |  |
| (ii) bunuri şi servicii | |  |  | |  | |  |  |  |
| c) bugetul asigurărilor sociale de stat: | |  |  | |  | |  |  |  |
| (i) cheltuieli de personal | |  |  | |  | |  |  |  |
| (ii) bunuri şi servicii | |  |  | |  | |  |  |  |
| **3) Impact financiar, plus/minus, din care:** | |  |  | |  | |  |  |  |
| 1. a) buget de stat | |  |  | |  | |  |  |  |
| 1. b) bugete locale | |  |  | |  | |  |  |  |
| **4) Propuneri pentru acoperirea creşterii cheltuielilor bugetare** | |  |  | |  | |  |  |  |
| **5) Propuneri pentru a compensa reducerea veniturilor bugetare** | |  |  | |  | |  |  |  |
| **6) Calcule detaliate privind fundamentarea modificărilor veniturilor şi/sau cheltuielilor bugetare** | |  |  | |  | |  |  |  |
| **7) Alte informaţii** | | Referitor la obligațiile bugetare principale și accesorii stabilite ca urmare a acțiunilor de inspecție fiscală/verificare documentară, menționăm ca acestea prezintă ca și caracteristică principală faptul că sunt sume identificate suplimentar de către organele fiscale, față de cele declarate de către contribuabil.  Deși măsurile propuse sunt influențate în mare parte de decizia contribuabililor, de a accesa facilitatea, chiar în condițiile anulării obligatiilor bugetare accesorii, se crează totuși premisele pentru încasarea imediată în perioada 2021 – 2022, fără costuri suplimentare pentru administratia fiscală din punct de vedere al procedurii de executare silită, a obligațiilor bugetare principale stabilite suplimentar de către organele fiscale.  Totodată, ținând cont și de actualul context economic afectat de criza sanitară, măsurile propuse pot avea un impact pozitiv la nivelul economiei pe termen mediu și lung prin susținerea contribuabililor în vederea continuării activității și implicit păstrarea locurilor de muncă ale angajaților | | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | | | |
| **1. Măsuri normative necesare pentru aplicarea prevederilor proiectului de act normativ**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;**  **b) acte normative ce urmează a fi elaborate în vederea implementării noilor dispoziţii** | | | | Nu este cazul. | | | | | |
| **11) Compatibilitatea proiectului de act normativ cu legislaţia în domeniul achiziţiilor publice** | | | | Nu este cazul. | | | | | |
| **2) Conformitatea proiectului de act normativ cu legislaţia comunitară în cazul proiectelor ce transpun prevederi comunitare** | | | | Nu este cazul. | | | | | |
| **3) Măsuri normative necesare aplicării directe a actelor normative comunitare** | | | | Nu este cazul. | | | | | |
| **4) Hotărâri ale Curţii de Justiţie a Uniunii Europene** | | | | Nu este cazul. | | | | | |
| **5) Alte acte normative şi/sau documente internaţionale din care decurg angajamente** | | | | Nu este cazul. | | | | | |
| **6) Alte informaţii** | | | | Nu este cazul. | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | | | |
| **1) Informaţii privind procesul de consultare cu organizaţii neguvernamentale, institute de cercetare şi alte organisme implicate** | | | | | | Se va respecta procedura prevăzută de Legea nr. 52/2003 privind transparenţa decizională în administraţia publică, în sensul că proiectul de act normativ va fi publicat pe site-ul Ministerului Finanţelor.  La elaborarea prezentului act normativ a fost consultat Consiliul Superior al Magistraturii (CSM) prin adresa nr. 739753/2021. | | | |
| **2) Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ** | | | | | | Nu este cazul. | | | |
| **3) Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** | | | | | | Proiectul de act normativ a fost transmis spre consultare şi structurilor asociative ale autorităţilor publice locale, conform dispoziţiilor H.G. nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. | | | |
| **4) Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | | | | | | Nu este cazul. | | | |
| **5) Informaţii privind avizarea de către:** | | | | | |  | | | |
| **a) Consiliul Legislativ** | | | | | | Proiectul de act normativ se avizează de către Consiliul Legislativ | | | |
| **b) Consiliul Suprem de Apărare a Ţării** | | | | | | Nu este cazul. | | | |
| **c) Consiliul Economic şi Social** | | | | | | Proiectul de act normativ se avizează de către Consiliul Economic şi Social | | | |
| **d) Consiliul Concurenţei** | | | | | | Nu este cazul. | | | |
| **e) Curtea de Conturi** | | | | | | Nu este cazul. | | | |
| **6) Alte informaţii** | | | | | | Nu este cazul. | | | |
| **Secţiunea a 7-a**  **Activităţi de informare publică privind elaborarea și implementarea proiectului de act normativ** | | | | | | | | | |
| **1) Informarea societăţii civile cu privire la necesitatea elaborării proiectului de act normativ** | | | | | | Proiectul de act normativ se va publica pe pagina de internet a Ministerului Finanţelor şi va fi dezbătut în cadrul Comisiei de Dialog Social, constituită la nivelul Ministerului Finanţelor. | | | |
| **2) Informarea societăţii civile cu privire la eventualul impact asupra mediului în urma implementarii proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** | | | | | | Nu este cazul. | | | |
| **3) Alte informaţii** | | | | | | Nu este cazul. | | | |

|  |  |
| --- | --- |
| **Secţiunea a 8-a**  **Măsuri de implementare** | |
| **1) Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente** | Nu este cazul. |
| **2) Alte informaţii** | Nu este cazul. |

Având în vedere cele prezentate, a fost promovat prezentul proiect de Ordonanță de urgență a Guvernului pentru modificarea și completarea Legii nr. 207/2015 privind Codul de procedură fiscală, precum și pentru anularea unor obligaţii accesorii.

.

**MINISTRUL FINANŢELOR**

[**Alexandru**](http://gov.ro/ro/guvernul/cabinetul-de-ministri/ministrul-finantelor-publice1572887475) **NAZARE**

**AVIZAT FAVORABIL**

**MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**

**Attila CSEKE**

**MINISTRUL JUSTIȚIEI**

**Stelian-Cristian ION**